Jaskyne a umenie z doby ľadovej v pohorí Švábska Jura

Jaskyne a umenie z doby ľadovej v pohorí Švábska Jura je názov nemeckých pamiatok zapísaných od roku 2017 na zozname svetového kultúrneho dedičstva UNESCO.

Ide o súbor šiestich jaskýň Hohler Fels, Sirgensteinhöhle, Geißenklösterle, Bocksteinhöhle, Hohlenstein-Stadel a Vogelherdhöhle v Bádensku-Württembersku (krajinské okresy Alb-Donau a Heidenheim), ktoré moderní ľudia v dobe ľadovej používali ako úkryt pred asi 33 000 až 43 000 rokmi.

Jaskyne sa nachádzajú v údoliach riek Lone a Ach. Bola v nich, okrem iných, objavená soška ženskej podoby, vyrezávané figúrky zvierat (vrátane jaskynných levov, mamutov, koní a dobytka), hudobné nástroje, osobné ozdoby a ďalšie artefakty. Tieto archeologické náleziská obsahujú niektoré z najstarších figuratívnych umeleckých diel na svete a vrhajú svetlo na vývoj najstaršieho umenia.

 Fotogaléria 

 Referencie 

 Iné projekty 

 Externé odkazy 
 UNESCO-Welterbe Höhlen und Eiszeitkunst der Schwäbischen Alb 
 UNESCO Weltkulturerbe „Höhlen und Eiszeitkunst der Schwäbischen Alb“ 
 Weltkultursprung. 
 Wann hat der Mensch die Kunst erfunden? 
 UNESCO-Welterbe im Museum der Universität Tübingen MUT: Presseinformationen, Fotos und 3D-Animationen der Objekte 
 Die Höhlen der ältesten Eiszeitkunst 
 Hochauflösende 3D-Modelle einiger Funde 

 Zdroj 

Kategória:Archeologické lokality v Nemecku
Kategória:Lokality Svetového dedičstva v Nemecku
Kategória:Bádensko-Württembersko
Kategória:Jaskyne